PENAOS MONT EUS AR PC D'AR MAC    Peseurt diforc'hioù pouezhusan ez eus etre ar Mac hag ar PC evit ar re a zo o paouez chench ha kollet un tammig (sonj a ran d'unan bennak hag a glaske un urzhiataer simploc'h en ur vont d'ar Mac hag eo beuzet diouzhtu). Gwellout a rit ne bado ket ar stad-mañ.  Da gentan e klask paotr ar PC e pellec'h eman ar roll «démarrer»  da larout eo kregin ganti.  N'eus ket deusoutañ. Met an dock a vez kavet en traon d'ar skramm en ul lakaat al logodenn da vont warnañ. Arabat klikañ div wech, ar Mac n'eo ket sot anezhañ.  Tout ar programmoù ne vezont ket kavet amañ. Nemet ar re pouzhusañ dibabet gant Apple pe ganeoc'h goude. Gall a ri chench anezho aes tre en ur klikañ war ho pladenn kalet, ho doser «Applications» hag en ur tennañ an hini po c'hoant davet an Dock.  Ar fichennaouegoù a vez laosket war ar burev a grog d'en em  lakaat eus an tu dehou d'an tu kleiz met moien ez eus d'en em gustum, ket?  Memes mod, ar roll, lec'h vo kavet an doareoù dishenvel da lakaat ho urziataer da labourat a vez atav d'al laezh ha n'eo ket stag ouzh ar prenestr, ouzh ar skramm ne laran ket.  Penaos ivez renkañ ar mont tre war internet?  N'eus nemet daou dra d'ober: sellout ouzh ar re «Préférences système» en dock ha klikañ war «réseau» da larout eo rouedad. Hoc'h anv ha ger guzh a vo lakaet enno, ha dibabet an doare, fun ethernet  pe wifi.  Penaos e vez moullet un dra bennak eus ur Mac? Ar moulerezh a zo war ho purev. N'ho po nemet tennañ ar fichennaoueg warni pe, peurliesañ dibab moullañ e menu fichennaouegoù.  Evit kavout ar re se e vo ret deoc'h klikañ war ho pladenn kalet. diskouezet e vint deoc'h da neuze un tammig memes mod eget war ho PC kozh nemet e lec'h ho purev vo kinniget deoc'h mont d'ar gêr. N'eo ket gevier skeudenn un tiig en deus. Ar sonerezh, ar skeudennoù hag ar filmoù a vez kinniget kichenn ha kichenn ha  ket en ho dokumantoù. Memestra evit ar meziantoù. Ouzhpenn se ez eus un teul gant tres an arouez nukleel, arabat goulenn diganin perak. Servij a ra da lakaat tout an traoù ho peus c'hoant da enrollañ war ur CD pe un DVD.  Ne welan ket kalz a dra all nemet ne gerzont ket tout ar meziantoù PC war ur Mac, ar sistem a teu eus UNIX, setu perak eo ken stabil.